ഉത്സവ സീസണുകള് ലക്ഷ്യംവെച്ച് ഭീകരാക്രമണത്തിന് പദ്ധതിയിട്ടു ആറ് ഭീകരരെ അറസ്റ്റ് ചെയ്തതായി ഡല്ഹി പോലീസ് ഡല്ഹിയിലും മുംബൈയിലും ഭീകരാക്രമണത്തിന് പദ്ധതിയിട്ട് ആറ് ഭീകരവാദികളെ അറസ്റ്റ് ചെയ്തതായി ഡല്ഹി പോലീസ്. ഇവരില് നിന്ന് സ്ഫോടക വസ്തുക്കളും ആയുധങ്ങളും കണ്ടെടുത്തു. വിവിധ സംസ്ഥാനങ്ങളില് ഇവര് ആക്രമണത്തിന് പദ്ധതിയിട്ടിരുന്നുവെന്നും ഡല്ഹി പൊലീസ് അറിയിച്ചു.സീഷന് ഖമര്, ഒസാമ, ജന് മുഹമ്മദ് അലി ഷെയ്ഖ്, മുഹമ്മദ് അബൂബകര്, മൂല്ചന്ദ്, മുഹമ്മദ് ആമിര് ജാവേദ് എന്നിവരാണ് പോലീസ് പിടിയിലായത്. ഒരാളെ രാജസ്ഥാനിലെ കോട്ടയില് നിന്നും രണ്ടു പേരെ ഡല്ഹിയില് നിന്നും മൂന്ന് പേരെ ഉത്തര്പ്രദേശില് നിന്നുമാണ് അറസ്റ്റ് ചെയ്തത്. ഇവരില് നിന്ന് ആര് ഡി എക്സ് അടക്കമുള്ള സ്ഫോടക വസ്തുക്കളും ആയുധങ്ങളും കണ്ടെടുത്തു. സീഷന് ഖമറിനും ഒസാമക്കും പാകിസ്താനില് നിന്ന് ഭീകര പ്രവര്ത്തനത്തിന് പരിശീലനം ലഭിച്ചതായി ഡല്ഹി പോലീസ് വ്യക്തമാക്കി. പിടിയിലായവര്രണ്ട് സംഘങ്ങളായാണ് പ്രവര്ത്തിച്ചിരുന്നത്. ഒരു സംഘത്ത നയിച്ചിരുന്നത് ദാവൂദ് ഇബ്രാഹിമിന്റെ സഹോദരന് അനീസ് ഇബ്രാഹിം ആയിരുന്നു. ആയുധങ്ങളെത്തിക്കുക എന്നതായിരുന്നു ഇവരുടെ ജോലി. രണ്ടാമത്തെ സംഘത്തിന്റെ ജോലി ഹവാല വഴി ഭീകര പ്രവര്ത്തനത്തിന് ഫണ്ട് കണ്ടെത്തുക എന്നതായിരുന്നുവെന്ന് ഡല്ഹി പോലീസ് സ്പെഷ്യല് സെല് വ്യക്തമാക്കി. പിടിയിലായ ഭീകരര്ക്ക് ഉത്സവ സീസണുകള് കണക്കാക്കി ഡല്ഹിയിലും മുംബൈയിലും ഭീകരക്രമണം നടത്താനായിരുന്നു പദ്ധതിയെന്ന് പോലീസ് പറഞ്ഞു.